Aalborg Håndbold spillede tirsdag aften sin første træningskamp mod TTH Holstebro på udebane. Her fik flere nytilkomne spillere 'debut' og 'comeback' i Aalborg Håndbold-trøjen. Blandt andet landsholdsspillerne og verdensstjerne Niklas Landin og Mikkel Hansen var begge i spil i 31-26-sejren over vestjyderne. Dermed var det Mikkel Hansens første kamp, siden han blev sygemeldt tilbage i februar. Flere 'nye' ansigter Derudover var velkendte ansigter som Simon Hald og Patrick Wiesmach også at finde, mens helt nye ansigter som Aleks Vlah og Thomas Arnoldsen også fik 'debut' i opgøret. I forhold til sidste sæson havde den aalborgensiske klub sagt farvel til profiler som blandt andet Lukas Sandell, Felix Claar og Aron Pálmarsson. Aalborg Håndbold spiller sin næste træningskamp 5. august med hjemmebane i Fjerritslev mod DHfK Leipzig.

Referat:
Aalborg Håndbold løb med sejren i den første træningskamp.